Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: a felsőoktatásról szóló 1993. évi LXXX. törvény szerinti főiskolai vagy egyetemi szintű
Paragraph Index: 298

a) A mesterképzési szakon végzettek ismerik: – az egészségügy makro- és mezo-szintű rendszereinek, intézményeinek és szolgáltatásainak elemzéséhez és a tervezéshez szükséges módszertant, továbbá az egészségpolitika tervezés és elemzés szakirányon – az egészségügyi rendszerek teljesítménye értékelésének elméleteit, – az egészségpolitikai célok elérését szolgáló fejlesztéseket, intézményi kapacitásokat, a munkaerő mennyiségét és minőségét, a szolgáltatások kínálatát, keresletét és árát, a szolgáltatások minőségét befolyásoló eszköztárat, valamint alkalmazásának feltételeit és korlátait, – a kormányzat, önkormányzatok, a magánszektor, a szakmai és civil szerveződések lehetséges szerepét az egészségpolitikai célok elérésében, – a regionális és kistérségi multiszektorális egészségpolitika, egészségügyi fejlesztés, stratégiai tervezés elméleti kérdéseit, nemzetközi és hazai tapasztalatait, – a forrásteremtés és az egészségügyi szolgáltatások finanszírozása elméleti kérdéseit, nemzetközi és hazai tapasztalatait, 2008/120. szám – a térségi ellátásszervezés elméleti kérdéseit, nemzetközi és hazai tapasztalatait, – a nemzetközi kooperációk tervezésének és elemzésének módszereit, – a minőség mérésének módszereit, a minőség és hatékonyság összefüggéseit, a klinikai kockázatkezelést, – az egészségügy emberi erőforrásainak térségi és intézményi szintű elemzését és menedzsmentjét, – az egészségügyi intézményekben megvalósítandó stratégiai tervezésének és minőségmenedzsmentjének elméleteit, módszereit; az egészség-gazdaságtan szakirányon – a bizonyítékokon alapuló orvoslás alapelveit, – az egészségnyereség mérésének módszereit, – a gazdasági elemzések nemzetközi gyakorlatban alkalmazott módszereit, – a gazdasági elemzésekben alkalmazott modellezés alaptípusait, – az egészségügyi kiadások elemzési módszereit, – a forrásteremtés, a fejlesztések és a szolgáltatás-finanszírozási módszerek elméleteit és módszertani kérdéseit, – a gyógyszergazdaságtan elméleteit és módszertani kérdéseit.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes